Zoznam kráľov Ríma

O najstarších dejinách Ríma máme od rímskych historikov pomerne dosť správ, ale žiaľ nie sú celkom spoľahlivé. Rímski historici ich zaznamenali až po dlhom časovom odstupe a preto s veľkou pravdepodobnosťou čerpali poväčšine už len z legiend a mýtov. Legendy a mýty však môžu obsahovať aj historické jadro.

Ako nám to zanechala rímska tradícia, prvým rímskym kráľom bol od roku 753 pred Kr. Romulus. Po Romulovi vládlo v Ríme ešte ďalších šesť kráľov. Posledný kráľ Tarquinius Superbus nastolil v Ríme tyranskú vládu, ktorú ukončilo ľudové povstanie v roku 510 pred Kr. vyhnaním kráľa. Po vyhnaní posledného kráľa vznikla v Ríme republika. (asi 510 pred Kr.)

Rímskeho kráľa, vlastne kmeňového náčelníka volil rodový snem. Kráľ mal najvyššiu vojenskú, správnu, súdnu a kňazskú moc. Opieral sa o poradný zbor (senát), ktorý sa skladal z asi stovky starších vodcov rímskych šľachtických rodov.

Nasledujúci zoznam odpovedá súčasnému stavu historického bádania. Historici spochybňujú existenciu prvých štyroch rímskych kráľov. Koniec kráľovstva tiež niektorí historici kladú do mladšej doby, než sa tradične prisudzuje, teda až do roku 470 pred Kr.

 Zoznam kráľov Ríma (753510 pred Kr.) 
  Meno Obdobie vlády (letopočty sú fiktívne) Pôvod80pxRomulus REX ROMVLVS753716 pred Kr. latinský80pxNuma Pompilius REX NVMA  POMPILIVS716674 pred Kr.sabinský80pxTullus Hostilius REX TVLLVS  HOSTILIVS674642 pred Kr.latinský80pxAncus Marcius REX ANCVS  MARCIVS642617 pred Kr.sabinský80pxLucius Tarquinius Priscus REX LVCIVS TARQVINIVS  PRISCVS617579 pred Kr.etruský80pxServius Tullius REX SERVIVS TVLLIVS579535 pred Kr.etruský80pxLucius Tarquinius Superbus REX LVCIVS TARQVINIVS SVPERBVS535510 pred Kr.etruský

 Zdroje 


 Roman Empire.net: The Kings 
 Pozri aj 
 Zoznam východofranských kráľov, nemeckých kráľov a rímsko-nemeckých cisárov
 Zoznam rímskych cisárov
 Zoznam konzulov Rímskej, Západorímskej a Byzantskej ríše

Rím
Kategória:Rímske kráľovstvo